As **Eleccións ao Parlamento Europeo de 2009** tiveron lugar entre o 4 e o 7 de xuño dese ano, celebrándose por primeira vez ao mesmo tempo nos 27 estados membros.

Data
----

As eleccións celebráronse entre o xoves 4 e o domingo 7 de xuño, para seguir os costumes dos distintos países sobre o día habitual de votación. O primeiro país en votar foi o Reino Unido.

Celebráronse ao mesmo tempo que as eleccións ao parlamento europeo outros comicios:

* As eleccións lexislativas en Luxemburgo
* As eleccións lexislativas en Bulgaria
* As eleccións locais en Irlanda
* O referendo de reforma da lei de sucesión ao trono dinamarqués, para concederlle ás mulleres os mesmos dereitos sucesorios ca aos homes.

Tamén é posíbel que coincidan coas eleccións europeas as eleccións locais parciais en Inglaterra e Gales, así como as eleccións galegas.

Novidades
---------

A principal novidade nestes comicios, ademais da votación ao mesmo tempo en 27 países, consiste na reasignación de escanos como consecuencia da incorporación de Bulgaria e Romanía. Ademais, se se aprobase o Tratado de Lisboa antes da celebración das eleccións, entraría en vigor a noca repartición de europarlamentarios por países, que difire dos que ditamina o Tratado de Nisa.

| Distribución de eurodeputados no Parlamento Europeo para as eleccións de 2009 |
| --- |
| **Estado membro** | **2007** | **2009***Niza* | **2009***Lisboa* |      | **Estado membro** | **2007** | **2009***Nisa* | **2009***Lisboa* |      | **Estado membro** | **2007** | **2009***Nisa* | **2009***Lisboa* |
| Alemaña Alemaña | 99 | 99 | 96 | República Checa República Checa | 24 | 22 | 22 | Eslovaquia Eslovaquia | 14 | 13 | 13 |
|  *Francia* | 78 | 72 | 74 | Grecia Grecia | 24 | 22 | 22 | *Irlanda Irlanda* | 13 | 12 | 12 |
| *Italia Italia* | 78 | 72 | 73 | Hungría Hungría | 24 | 22 | 22 | Lituania Lituania | 13 | 12 | 12 |
| *Reino Unido Reino Unidoa* | 78 | 72 | 73 | Portugal Portugal | 24 | 22 | 22 | Letonia Letonia | 9 | 8 | 9 |
| España España | 54 | 50 | 54 | Suecia Suecia | 19 | 18 | 20 | Eslovenia Eslovenia | 7 | 7 | 8 |
| *Polonia Polonia* | 54 | 50 | 51 | Austria Austria | 18 | 17 | 19 | Chipre Chipre | 6 | 6 | 6 |
| Romanía Romanía | 35 | 33 | 33 | Bulgaria Bulgaria | 18 | 17 | 18 | Estonia Estonia | 6 | 6 | 6 |
| Países Baixos Países Baixos | 27 | 25 | 26 | Finlandia Finlandia | 14 | 13 | 13 | Luxemburgo Luxemburgo | 6 | 6 | 6 |
| *Bélxica Bélxica* | 24 | 22 | 22 | Dinamarca Dinamarca | 14 | 13 | 13 | Malta Malta | 5 | 5 | 6 |
| a Inclúe Xibraltar, pero ningún outro territorio de alenmar, bases aéreas ou dependencias da Coroa.b O presidente do Europarlamento non se conta de forma oficial, o que deixa unha suma de 750 europarlamentarios.Os países en *cursiva* teñen circunscricións interiores. | **Total:** | **785** | **736** | **751**b |

### Novos partidos

Ademais dos partidos tradicionais de cada país, que se presentan en cada unha das circunscricións, por primeira vez participarán formacións políticas que compiten en todos ou case todos os estados membros baixo a mesma denominación (Newropeans, Europa Unida e Europa, Democracia, Esperanto), e que non son o resultado da coalición posterior de partidos que xa operaban independentemente nos seus territorios.

As eleccións en Galicia
-----------------------

Os comicios celebraranse en Galicia o 9 de xuño. Galicia non é unha circunscrición propia nas eleccións europeas, como si sucede con algunhas divisións territoriais noutros países da Unión Europea, polo que os seus votos se sumarán aos emitidos no resto de España, e entre eles repartirán os 50 ou 54 escanos (dependendo de se se aplica o Tratado de Nisa ou o de Lisboa).

### Resultados das eleccións de 2004

Os resultados das eleccións de 2004 en España foron os seguintes:

|  |
| --- |
| ← **Eleccións europeas de 2004** → |
| **Partido ou coalición** | **Votos** | **%** | **Eurodeputados** | **Votos en Galicia** | **%** |
| Partido Socialista (PSOE) | 6 741 112 | 43,7 | **25** | 416.573 | 36,2 |
| Partido Popular (PP) | 6 393 192 | 41,5 | **24** | 549.073 | 47,72 |
| GalEusCa (CiU, PNV, BNG...) | 798.816 | 5,2 | **2** | 141.756 | 12,32 |
| Izquierda Unida (IU) | 643.136 | 4,1 | **2** | 17.626 | 1,53 |
| Europa dos Pobos (ERC, EA, ChA...) | 380.709 | 2,5 | **1** | 851 | 0,07 |
| Coalición Europea (CC, PAR, PA...) | 197.231 | 1,27 | - | 1.545 | 0,13 |
| Os Verdes (LV-GV) | 68.536 | 0,44 | - | 2.677 | 0,23 |
| Partido do Cánnabis | 54.460 | 0,35 | - | 3.398 | 0,3 |
| Outros | 140.176 | 0,90 | - | 9.503 | 0,83 |
|

Candidaturas
------------

As candidaturas foron oficialmente dadas a coñecer en diferentes datas, e o Ministerio do Interior publicounas o 6 de maio.

### Coalición por Europa

Integrada por Convergència Democràtica de Catalunya, Unió Democràtica de Catalunya, Partido Nacionalista Vasco, Coalición Canaria, Bloc Nacionalista Valencià e Partido Andalucista.

### Iniciativa Feminista

### Partido Popular

### Partido Socialista Obrero Español

En xullo de 2008, unha filtración a un medio de comunicación sinalou que o candidato dos socialistas sería o exministro canario, Juan Fernando López Aguilar, pero ese extremo non foi confirmado pola formación política.

Notas
-----

1. ↑  "Candidaturas na web do Ministerio". Arquivado dende o orixinal o 17 de maio de 2009. Consultado o 07 de maio de 2009.
2. ↑  López Aguilar será el candidato del PSOE en la elecciones europeas, El País, 2/7/08

| * v
* c
* e
Bandeira de Galicia Eleccións ao Parlamento Europeo |
| --- |
| 
* 1979
* 1984
* 1987 en España
* 1989
* 1994
* 1999
* 2004
* 2009
* 2014
* 2019
* 2024

 |